เคทีซีฉลอง 13 ปี โครงการ “เคลียร์หนี้ ปี 65”
เคทีซีฉลอง 13 ปี โครงการ “เคลียร์หนี้ ปี 65” เปิดให้สมาชิกสินเชื่อลุ้นเคลียร์หนี้จุกๆ 600 รางวัล รวมมูลค่ากว่า 7 ล้านบาท
4 ม.ค. 2565

นางสาวพิชามน จิตรเป็นธรรม ผู้ช่วยประธานเจ้าหน้าที่บริหาร – ธุรกิจสินเชื่อบุคคล เคทีซี หรือ บริษัท บัตรกรุงไทย จำกัด (มหาชน) เปิดเผยว่า “เคทีซีได้จัดแคมเปญ “เคลียร์หนี้ปี 65” มาอย่างต่อเนื่องเป็นปีที่ 13 โดยตลอดระยะเวลาที่ผ่านมา เรื่องราวต่างๆ ของสมาชิกที่ได้รับการเคลียร์หนี้ได้สร้างความสนใจให้กับเคทีซี และอยากจะรวบรวมเรื่องราวในชีวิตจริงของสมาชิกที่เป็นประโยชน์เหล่านั้นมานำเสนอ เพื่อส่งต่อความคิดและแรงบันดาลใจสู่สาธารณชน โดยจะจัดทำเป็นคลิปวีดีโอเพื่อเผยแพร่ผ่านช่องทางออนไลน์เร็วๆ นี้”เพื่อเป็นการฉลอง 13 ปีแห่งความสำเร็จ ที่โครงการเคลียร์หนี้ได้เข้าไปมีส่วนช่วยแบ่งเบาภาระให้สมาชิกได้ดำเนินชีวิตต่อ ในปีนี้เราจึงขอมอบโอกาสพิเศษตอบแทนสมาชิกบัตรกดเงิน “เคทีซี พราว” เกือบ 8 แสนราย รวมทั้งสมาชิกสินเชื่อทะเบียนรถมอเตอร์ไซค์ “เคทีซี พี่เบิ้ม” โดยสมาชิกจะได้รับสิทธิ์ร่วมลุ้นรับการลดและปลดภาระหนี้ตลอดทั้งปี 2565 ถึง 600 รางวัล ตั้งแต่วันที่ 1 มกราคม 2565 เป็นต้นไป โดยแบ่งเป็น 2 สิทธิ์คือ สิทธิ์ใช้ดี รับ 1 สิทธิ์ จากยอดการใช้งานบัตรทุกๆ 2,000 บาท และต้องคงค้างอย่างน้อย 15 วันติดต่อกันทุกวันนับจากวันที่มียอดการใช้งานบัตร (ไม่จำกัดจำนวนสิทธิ์) สิทธิ์จ่ายดี รับ 1 สิทธิ์ต่อรอบการจับรางวัล สำหรับสมาชิกที่มีการชำระหนี้ตรงตามเงื่อนไข คือชำระไม่น้อยกว่ายอดเรียกเก็บขั้นต่ำและชำระภายในวันครบกำหนดชำระเงินในรอบนั้นๆ โดยรางวัลเคลียร์หนี้ทั้งหมด 600 รางวัล รวมมูลค่าทั้งสิ้นกว่า 7 ล้านบาท แบ่งเป็น รางวัลที่ 1 รับการเคลียร์หนี้ทั้งหมด 100% ของยอดสินเชื่อคงค้าง จำนวน 12 รางวัล (จับรางวัล 12 รอบๆ ละ 1 รางวัล) รางวัลที่ 2 รับการเคลียร์หนี้ 10% ของยอดสินเชื่อคงค้าง จำนวน 588 รางวัล (จับรางวัล 12 รอบๆ ละ 49 รางวัล)สำหรับสมาชิกที่สนใจเข้าร่วมแคมเปญฯ เพียงลงทะเบียนรับสิทธิ์ครั้งเดียว ก็สามารถลุ้นรับรางวัลได้ตลอดปี 2565 ผ่านเว็บไซต์ www.ktc.co.th/cleardebt2022 หรือช่องทาง SMS พิมพ์ OK ตามด้วยหมายเลขบัตรกดเงิน “เคทีซี พราว” หรือ “เคทีซี พี่เบิ้ม” 16 หลัก ส่งไปที่ 081-364-5000 หรือศูนย์บริการลูกค้า ”เคทีซี ทัช” ทุกสาขา สอบถามรายละเอียดเพิ่มเติมได้ที่ KTC PHONE 02 123 5000 กด 6 กด 2 สมัครสมาชิกบัตร กดเงิน “เคทีซี พราว” ได้ที่ศูนย์บริการสมาชิก “เคทีซี ทัช” ทุกสาขาทั่วประเทศ หรือคลิก http://bit.ly/2vabzfP สมัครสมาชิกบัตรกดเงินสด “เคทีซี พี่เบิ้ม” คลิก https://ktc.today/PBerm-Apply